hotchpotch/miracl-hf-unified huggingface dataset:
रेखा भारद्वाज
रेखा भारद्वाज एक विख्यात भारतीय पार्श्वगायिका हैं। वे बॉलीवुड में अपने अनूठे लहज़े, गायन शैली एवं गीतों के चुनाव के लिए जानी जाती हैं। उन्होंने एक पाकिस्तानी धारावाहिक "हमनशीं" के लिए एक गाना "कभी आशना कभी अजनबी" रिकॉर्ड किया था जिसके लिए उन्हें "हम अवार्ड फॉर बेस्ट ओरिजिनल साउंडट्रैक" के लिए मनोनीत किया गया था। भारद्वाज ने फ़िल्मी उद्योग में खुद को एक सफ़ल गायिका के तौर पर स्थापित किया है। उन्हें अब तक दो फ़िल्मफ़ेयर पुरस्कार और एक राष्ट्रीय फ़िल्म पुरस्कार मिल चुके हैं।
राजीव गांधी उद्यान
राजीव गांधी उद्यान () भारत के राजस्थान राज्य के उदयपुर ज़िले में स्थित एक बड़ा उद्यान है। यह उद्यान फतेहसागर झील के नजदीक स्थित है।
राजीव गांधी उद्यान का निर्माण और शुभारंभ ०८ मई २००८ को राजनीतिज्ञ वसुंधरा राजे ने किया था। यह पूर्व राजनीतिज्ञ राजीव गांधी की याद में बनवाया गया राजीव गांधी जो कि सबसे छोटी उम्र के प्रधानमंत्री रह चुके हैंभारत के। यह उद्यान बहुत सुंदर है जिसमें कई प्रकार के पेड़ एवं पौधे है।
लीबिया गृहयुद्ध (2014-वर्तमान)
दूसरा लीबिया गृहयुद्ध, लीबिया के राज्यक्षेत्र में नियंत्रण को लेकर कई प्रतिद्वंद्वी समूहों के बीच चल रहा संघर्ष है। यह संघर्ष, 2014 में लोकतांत्रिक तरीके से निर्वाचित "लीबिया सरकार" जिसे "टोब्रुक सरकार" के रूप से भी जाना जाता है, और राजधानी त्रिपोली से नियंत्रित प्रतिद्वंद्वी जनरल नेशनल कांग्रेस (जीएनसी), सरकार जिसे "राष्ट्रीय मुक्ति सरकार" भी कहा जाता है, के बीच चल रही हैं।
दिसंबर 2015 में लीबिया के राजनीतिक समझौते (एलपीए) पर हस्ताक्षर किए गए। यह एलपीए समझौता दीर्घावधि से चले आ रहे प्रतिद्वंद्वी समूहों को राष्ट्रीय समझौते की सरकार के रूप में एकजुट करने के लिए लंबी वार्ता का परिणाम था। हालांकि राष्ट्रीय समझौते की सरकार अब भी कार्य कर रही है, किन्तु दोनों पक्षों के लिए स्वीकार्य विशिष्ट विवरण अभी भी स्पष्ट नहीं है।
प्रतिनिधि परिषद (सीओडी) जिसे प्रतिनिधि सभा के नाम से भी जानते हैं, पूर्वी लीबिया में सशक्त रूप से है, तथा इसकी वफादारी जनरल खलीफा हफ्तार के नेतृत्व में लीबिया नेशनल आर्मी के प्रति है मिस्र और संयुक्त अरब अमीरात ने भी हवाई हमलों के द्वारा इनका समर्थन किया है। जीएनसी, जोकि पश्चिमी लीबिया में आधारित है जिसे "लीबिया डॉन", कतर, सूडान और तुर्की, के द्वारा समर्थन प्राप्त हैं,शुरू में 2014 के चुनाव के परिणामों को स्वीकार कर लिया था, लेकिन बाद में ख़ारिज कर दिया जिसका कारण सुप्रीम संवैधानिक कोर्ट के लीबिया के चुनाव सम्बन्धित एक संशोधन को निरस्त कर उन्हें खारिज करने का आदेश था। संवैधानिक संशोधनों में विवाद के कारण, प्रतिनिधि सभा (HoR), ने त्रिपोली में जीएनसी से कार्यालय लेने से इनकार कर दिया, जोकि मिसराता के पश्चिमी तटीय शहर के शक्तिशाली लड़ाकों द्वारा नियंत्रित किया जा रहा था। इसके बजाय, HoR टोब्रुक में अपनी संसद की स्थापना की।
इन के अलावा, यहाँकई छोटे प्रतिद्वंद्वी समूह भी हैं: अंसार अल-शरिया (लीबिया) के नेतृत्व में बेनगाजी क्रांतिकारियों की इस्लामी शूरा काउंसिल, जिन्हें जीएनसी का समर्थन प्राप्त है; इस्लामिक स्टेट ऑफ इराक और लेवांत (आईएसआईएल); साथ ही टुअरेग घाट के लड़ाके जोकि दक्षिण पश्चिम में रेगिस्तान क्षेत्रों को नियंत्रित करते हैं; मिसराता जिला में उपस्थित स्थानीय बल, जोकि बानी वालिद और तावरगा शहर को नियंत्रित करते हैं। इनके आलावा कई छोटे सशस्त्र समूहों है जोकि अलग-अलग पक्ष बदलते रहते हैं।
हाल के महीनों में कई राजनीतिक घटनाक्रम किया गया है। संयुक्त राष्ट्र ने दिसंबर 2015 और 31 मार्च 2016 में संघर्ष विराम की मध्यस्थता की, संयुक्त राष्ट्र समर्थित नए "एकता सरकार" के नेता त्रिपोली में पहुंचे। 5 अप्रैल को प्रतिद्वंद्वी जीएनसी सरकार ने घोषणा की है कि वह सरकार संचालन का कार्य निलंबित कर नई एकता सरकार को सत्ता सौंप देगा, जिसे आधिकारिक तौर पर "राष्ट्रीय समझौते की सरकार" का नाम दिया गया, हालांकि यह अभी तक स्पष्ट नहीं हैं कि नई व्यवस्था सफल होगी। 22 अगस्त तक, एकता सरकार को अभी भी प्रतिनिधि सभा की मंजूरी प्राप्त नहीं हैं जिसके अधिकांश संसद सदस्यो ने विश्वास प्रस्ताव में इसके खिलाफ मतदान किया था।
विश्व सीमा शुल्क संगठन
विश्व सीमा शुल्क संगठन (World Customs Organization / WCO) विश्व सीमा शुल्क संगठन की स्थापना 1952 में सीमा शुल्क सहयोग परिषद के रूप में की गयी थी। यह एक अंतरसरकारी संगठन है डब्ल्यूसीओ का मूल उद्देश्य संपूर्ण विश्व में सीमा शुल्क प्रशासनों की प्रभावशीलता एवं कार्यक्षमता में वृद्धि लाना है। वर्ष 1947 में व्यापार एवं प्रशुल्कों पर सामान्य समझौता गैट, द्वारा पहचाने गए सीमाकर मामलों के परीक्षण हेतु 13 यूरोपीय देशों ने एक अध्ययन दल की स्थापना की। डब्ल्यूसीओ की सदस्यता निरंतर विश्व के सभी क्षेत्रों में पहुंच गई। 1994 में संगठन ने अपना वर्तमान नाम 'विश्व सीमाकर संगठन' (डब्ल्यूसीओ) अपनाया। आज, डब्ल्यूसीओ के सदस्य विश्व के 94 प्रतिशत से अधिक व्यापार के सीमाकर नियंत्रण के लिए उत्तरदायी हैं।
अपनी विश्व भर में सदस्यता के साथ, डब्ल्यूसीओ के उल्लेखनीय कार्य क्षेत्रों में शामिल हैं- वैश्विक मानकों का विकास, सीमावर्ती प्रक्रियाओं का सरलीकरण एवं हितकारी करना व्यापार आपूर्ति श्रृंखला सुरक्षा, अंतरराष्ट्रीय व्यापार को सुसाध्य बनाना, सीमाकर प्रवर्तन और सम्बद्ध गतिविधियों में वृद्धि करना, नकल विरोधी कदम उठाना, निजी-सार्वजनिक भागीदारीसंवर्द्ध न, समन्वित प्रोत्साहन, सतत वैश्विक सिमकार क्षमता निर्माण कार्यक्रम मजबूत करना डब्ल्यूसीओ वस्तु नामकरण सौहाद्रीकरण तंत्र को व्यवस्थित करने का कार्य भी करता है सीमाकर मूल्य वर्द्धितकरण और उद्गम नियमों पर डब्ल्यूटीओ समझौते के तकनीकी पहलुओं को भी प्रशासित करता है। अभी हाल ही में 80 वी विश्व सीमा शुल्क संगठन की बैठक मुंबई में हुई है
मुक्त मानक
उन मानकों को मुक्त मानक (open standard) कहते हैं जो सार्वजनिक रूप से उपलब्ध हों तथा अपने मुक्त उपयोग से सम्बन्धित विभिन्न अधिकारों से युक्त हों। इसके अलावा वे किसि प्रकार डिजाइन किये गये हैं, यह भी महत्वपूर्ण है। मुक्त मानक का कोई एक परिभाषा नहीं है।
व्हाइट होल
व्हाइट होल (सफ़ेद छिद्र) (White hole) सामान्य आपेक्षिकता सिद्धांत के अंतर्गत, एक काल्पनिक क्षेत्र है जिसमें बाहर से प्रवेश संभव नहीं, हालाँकि इससे प्रकाश और पदार्थ का बहिर्गमन संभव है। एक प्रकार से यह, ब्लैक होल (कृष्ण विवर), जिसमें केवल बाहर से प्रवेश संभव है और पदार्थ या प्रकाश बाहर नहीं आ सकता, के उलटी स्थिति है। उपरोक्त दोनों क्षेत्र आइनस्टाइन क्षेत्र समीकरण द्वारा कल्पित किये गए हैं। अंतरिक्ष के अन्य पिण्डों की तरह श्वेत विवर भी द्रव्यमान और गुरुत्वाकर्षण बल से युक्त होते हैं। यह ब्लैक होल का बिलकुल उलटा हो सकता है |
संयुक्त राष्ट्र मानवाधिकार परिषद्
संयुक्त राष्ट्र मानवाधिकार परिषद , संयुक्त राष्ट्र संघ ने मानव अधिकार आयोग की स्थापना वर्ष 1946-47 में आर्थिक एवं सामाजिक परिषद की एक कार्यात्मक समिति के रूप में की थी, जिसका मुख्य कार्य-प्रतिवेदन तैयार करना, अधिकारों के अन्तरराष्ट्रीय बिल, नागरिक स्वतन्त्रता, स्त्री दशा एवं मानवाधिकार सम्बन्धी विषयों पर अपनी अनुशंसाएँँ प्रकट करना था। दिसम्बर 1993 में महासभा ने मानवाधिकार गतिविधियों के प्रति उत्तरदायित्व निश्चित करने के लिए मानवाधिकार उच्चायुक्त का पद सृजित किया। 15 मार्च, 2006 को संयुक्त राष्ट्र महासभा ने एक नई मानवाधिकार परिषद के गठन का प्रस्ताव पारित किया। इस 47 सदस्यीय मानवाधिकार परिषद ने 53 सदस्यीय मानवाधिकार आयोग का स्थान लिया है। आयोग को 16 जून, 2006 को समाप्त कर दिया गया तथा 19 जून, 2006 को परिषद प्रथम बैठक आयोजित की गई उल्लेखनीय है कि नई परिषद स्थायी है तथा प्रत्यक्ष रूप से महासभा के अधीनस्थ है। यह कहीं भी एवं किसी भी देश में मानवाधिकारों के उल्लंघन का गहन विश्लेषण कर सकेगी। इसका कार्य सार्वभौमिकरण, निष्पक्षता, वस्तुनिष्ठता एवं सृजनात्मक अन्तरराष्ट्रीय संवाद के सिद्धान्तों के अन्तर्गत निर्देशित होगा इसे समय पर सभी अभिकरणों एवं निकायों को अपनी रिपोर्ट प्रस्तुत करनी होगी ताकि मानवाधिकार उल्लंघन की व्यवस्थापरक ढँग से रोका जा सके। ज्ञातव्य है कि भारत मानवाधिकार परिषद का सदस्य देश है।
लैंगिक समानता व महिला सशक्तिकरण के लिए संयुक्त राष्ट्र महासभा ने 2 जुलाई 2010 को यूएन वूमेन या यूएन कम्पोजिट एंटिटी फॉर जेंडर इक्वेलिटी एंड एम्पॉवरमेंट ऑफ वूमेन विदइन यूएन के गठन को मंजूरी प्रदान की। इस संस्था ने 1 जनवरी, 2011 से अपना काम शुरू कर दिया। चिली की पूर्व राष्ट्रपति मिशेल बचेलेट यूएन वूमेन की पहली प्रमुख थीं। इस संस्था के अंतर्गत महिलाओं के लिए काम कर रहे संयुक्त राष्ट्र के चार संगठनों- यूएन डवलेपमेंट फंड फॉर वूमेन, डिवीजन फॉर एडवांसमेंट ऑफ वूमेन, द ऑफिस ऑफ द स्पेशल एडवाइजर ऑन जेंडर इशूज और द यूएन इंटरनेशनल रिसर्च एंड ट्रेनिंग इंस्टीट्यूट फॉर द एडवांसमेंट ऑफ वूमेन का विलय किया गया। इसके जरिए लिंग समानता को बढ़ावा देने तथा भेदभाव को समाप्त करने में मदद मिलेगी। यह महिलाओं की स्थिति पर आयोग जैसे अंतर-सरकारी निकायों की उनके नीतियों के निर्धारण, वैश्विक मानक एवं दिशा-निर्देशन तैयारी में मदद करेगी तथा मांगे जाने पर यह देशों की उन मानकों के क्रियान्वयन करने तथा तकनीकी एवं वित्तीय मदद उपलब्ध करेगी। यह सुनिश्चित करेगी कि संयुक्त राष्ट्र से जुड़ी एजेंसियाँँ और संस्थाएँँ लिंग समानता पर अपने वादे पर खरी उतरें।
संयुक्त राष्ट्र मानवाधिकार परिषद् के वर्तमान तथा पूर्व सदस्य देशों की सूची।
पूर्व माध्यमिक विद्यालय नाउरदेउर
पूर्व माध्यमिक विद्यालय नाउरदेउर की स्थापना राज्य सरकार द्वारा १९३३ में की गयी थी। तब से यह विद्यालय शिक्षा क्षेत्र में अतुल्य योगदान दे रहा है।
पता:- ग्राम-नाउरदेउर, पोस्ट-डंवरपार, क्षेत्र:-कौड़ीराम, जिला :- गोरखपुर, उत्तर प्रदेश (भारत) पिन:- २७३०१६
उद्देश्य:-शिक्षा का प्रसार करना
संस्था:- बेसिक शिक्षा परिषद
(इं0) प्रधानाध्यापक:- श्री योगेन्द्र नारायण शुक्ल
सहायक अध्यापक:- श्री यशोदेव रॉय(गणित)
अनुचर:-श्री रामाश्रय जैसवाल
छात्र संख्या:-८५
दलनायक:-अभिषेक
दलनायिका:-दिव्या कुमारी
पुस्तकालय:-सहज पुस्तकालय
समाचार पत्र:-नन्ही पाखी/धनक
ध्येय वाक्य:-"'असतो मा सद्गमय"'
"विशेष:-"
"१:-विद्यालय में ९०% उपस्थिति"
"२:-१० टोलियों का निर्माण"
"३:-टोलियों द्वारा अलग अलग प्रार्थनाएं"
"४:-सभी छः दिन अलग अलग प्रार्थनाएं होती हैं"
"५:-प्रतिदिन PT और योग होता है"
"६:-जो टोली प्रार्थना कराती है वही थाली धुलकर बच्चों में बांटती है।"
"७:-प्रतिदिन रुचिकर मध्याह्न भोजन बनता है।"
"८:-दुग्ध और फलवितरण समय सारणी अनुसार होता है।"
"९:-बच्चे मन्त्रोच्चार के पश्चात ही भोजन करते हैं।"
"१०:-प्रत्येक सप्ताह परीक्षा ली जाती है।"
"११:-अभिभावकों के साथ बैठक की जाती है।"
"१२:-नए नए प्रयोगों द्वारा शिक्षा दी जाती है।"
"१३:-विभिन्न टी एल एम् का प्रयोग होता है।"
"१४:-विद्यालय परिसर स्वच्छ और सुंदर है।"
१५:-विद्यालय में सभी विद्यार्थी अनुशासित और मृदुभाषी है।
क्रियाकलाप:-
२१/०२/२०१७
जिला स्तरीय जल संरक्षण प्रतियोगिता
पूर्व माध्यमिक विद्यालय नाउरदेउर के बच्चों ने खुली हुई टूटी और जल के एक बूँद के 3D चित्र के माध्यम से उकेरी कागज पर ज़िन्दगी, उनका यह मानना है कि हर बूँद में ज़िन्दगी बसी है।
नक्षत्रशाला में कार्यरत डॉक्टर ए0पी0 सिंह जी ने बच्चों को #स्काई_वॉचर के माध्यम से न केवल सूर्य की लपटे और सूर्य पर धब्बे दिखाये, बल्कि निहारिकाओं को भी बच्चों ने देखा।
Wonder of Unverse में जाना ब्रह्माण्ड के कुछ रहस्य और नक्षत्रशाला में बने डिजिटल गेम खेले, प्रकाश संग लगाई दौड़,ग्रहो की परिक्रमा निहारी, जल, सूर्य, प्लवन आधारित घड़िया देखी, प्रागैतिहासिक काल के तारों की उकेरे चित्र देखे, चार्ट्स से जाना अभिव्यक्ति का रूप और अलग अलग खगोलशास्त्रियों के सौर मंडल मॉडल को भी जाना।
बौद्ध संग्रहालय पर बच्चों ने जैन धर्म, बौद्ध धर्म की प्राचीन मूर्तियां देखी और साथ ही देखा हज़ारों साल पुराने मृत्तिका, प्रस्तर और धातु से बनी मूर्तियां, शिल्प, शस्त्र और आहत सिक्के। देवी देवताओं की मूर्तियों से जाना धर्म का प्रभाव और थंका विधा जैसी तमाम शैलियों के चित्रों से रूबरू भी हुए।
संयुक्त राष्ट्र मानव अधिवासन कार्यक्रम
संयुक्त राष्ट्र मानव अधिवासन कार्यक्रम; UN-HABITAT: इसकी स्थापना 1978 में की गयी थी। 1976 में कनाडा के बैंकूवर में मानव अधिवास पर संयुक्त राष्ट्र सम्मेलन (हैबीटेट- प्रथम) का आयोजन हुआ, जिसमे मानव अधिवासन क्रिया-कलापों के संगठन एवं सुदृढ़ीकरण हेतु संयुक्त राष्ट्र प्रणाली के अधीन एक विशिष्ट निकाय की अनुशंसा की गयी। इसी अनुशंसा के अंतर्गत महासभा द्वारा 1977 में आवास-निर्माण-नियोजन समिति की आर्थिक व सामाजिक परिषद के अधीन मानव अधिवास आयोग (सीएचएस) में बदल दिया गया। 1978 में इस आयोग की सेवाएं प्रदान करने तथा इसके प्रस्तावों को लागू करने के लिए यूएनसीएचएस की स्थापना की गयी इसका केन्द्र नैरौबी में स्थित है।
इसके क्रिया-कलापों में सरकारी अधिवासन व नियोजन कार्यक्रमों हेतु तकनीकी सहायता उपलब्ध कराना, विशेषज्ञों की बैठकें व कार्यशालाएं आयोजित करना तथा एक भूमंडलीय सूचनातंत्र के माध्यम से सूचनाओं का वितरण करना शामिल है। सीएचएस द्वारा इस केन्द्र को शासित किया जाता है। तकनीकी सहयोग, विकास व अनुसंधान, सूचना, दृश्य-श्रव्य एवं प्रपत्रीकरण तथा प्रशासन के लिए अलग-अलग प्रभाव मौजूद हैं। हैबीटेट एवं ह्युमेन सेटलमेंट फाउंडेशन वित्तीय स्कंध के रूप में कार्य करता है। सभी गतिविधियों का संचालन कार्यकारी निदेशक की देख-रेख में होता है। सीएचएस द्वारा वर्ष 1987 को बेघरों के लिए आश्रय हेतु अंतरराष्ट्रीय वर्ष के रूप में मनाया गया। यूएनसीएचएस अन्य संगठनों व एजेंसियों के साथ प्रासंगिक कार्यक्रमों व गतिविधियों के सम्बंध में सामंजस्य स्थापित करता है। 1988 में सीएचएस द्वारा आश्रय हेतु भूमंडलीय रणनीति को स्वीकृति दी गयी। जून 1996 में इस्ताबुल में हैबीटेट-द्दितीया का आयोजन हुआ, जिसे शहर शिखर सम्मेलन भी कहा जाता है। इस सम्मेलन में शहरी जीवन के पर्यावरण सुधार एवं प्रबंधन, सभी के लिए आश्रय की उपलब्धि तथा आवास अधिकारों पर अत्यधिक बल दिया गया। इस्ताबुल घोषणा ने राष्ट्रीय एवं अंतरराष्ट्रीय विकास नीतियों व योजनाओं में मानव अधिवास के महत्व को पुनर्रेखांकित किया।
गोथिक भाषा
गोथिक एक विलुप्त यूरोपीय भाषा है जो गोथों द्वारा बोली जाती थी। यह मुख्य रूप से कोडेक्स अर्जेण्टस से जानी जाती है, जो चौथी सदी के बाइबिल अनुवाद की छठी सदी की प्रतिलिपि है, और बड़े आकार के पाठसंग्रह वाली एकमात्र पूर्वी जर्मेनिक भाषा है। एक जर्मन भाषा के रूप में, गोथिक भारोपीय भाषा परिवार का एक हिस्सा है। गोथिक में सबसे पुराने दस्तावेज चौथी सदी से हैं। यह भाषा मध्य छठी शताब्दी में गिरावट में थी,आंशिक रूप से फ्रैंक्स के हाथों गोथों की पराजय, इटली में गोथों के उन्मूलन और भौगोलिक अलगाव के कारण। गोथिक भाषा एक घरेलू भाषा के रूप में औबेरियन प्रायद्वीप (आधुनिक स्पेन और पुर्तगाल) में आठवीं सदी तक और निचले डेन्यूब क्षेत्र तथा क्रीमिया में पृथक पहाड़ी क्षेत्रों में नवीं सदी तक बची रही।
ऐसे प्राचीन अभिप्रमाणित ग्रंथों का होना इसे तुलनात्मक भाषा विज्ञान में काफी रुचि की एक भाषा बनाता है। गोथिक में कुछ ही दस्तावेज बचे हैं जो कि भाषा के पूर्ण पुनर्निर्माण के लिए अपर्याप्त हैं।
गूगल ट्रान्सलेटर टूलकिट
गूगल अनुवादक यंत्रावली (Google Translator Toolkit) एक वेब अप्लिकेशन है जो अनुवादकों की सहायता के लिये डिजाइन किया गया है। यह पहले अनुवाद स्मृति द्वारा अनुवाद करने की कोशिश कर्ता है और जिन शब्दों/वाक्यांशों की अनुवाद-स्मृति नहीं मिलती, उनका अनुवाद वह गूगल ट्रान्सलेट की सहायता से पूरा करता है। गूगल अनुवादक यंत्रावली की सहायता से अनुवादक अपने कार्य को व्यस्थित कर सकते हैं और साझा किये गये अनुवादों, शब्दावलियों तथा अनुवाद स्मृतियों का उपयोग कर सकते हैं। इसकी सहायता से एम एस वर्ड के डॉक्युमेन्ट, ओपेन डॉक्युमेन्ट, रिच टेक्स्ट फॉर्मट के डॉक्युमेन्ट, एचटॉएमएल, टेक्ट तथा विकिपीडिया के लेख अनूदित किये जा सकते हैं।
सितंबर 2019 में गूगल ने घोषणा की है कि दिसंबर 4, 2019 को ट्रान्सलेटर टूलकिट को बंद कर दिया जायेगा। गूगल ने यह निर्णय इस यंत्रावली के घटते प्रयोग तथा गूगल ट्रान्स्लेट जैसे अन्य बढ़िया अनुप्रयोगों की उपलब्ध्ता के चलते लिया है।
रोमन गृहयुद्ध
प्राचीन रोम में कई नागरिक युद्ध थे, विशेष रूप से रोमन गणराज्य के अंतिम दौर पर। इनमें से सबसे प्रसिद्ध 40 ईसा पूर्व में जूलियस सीजर और पोम्पी के नेतृत्व में सीनेट अभिजात वर्ग में, और आगे चल कर सीज़र के उत्तराधिकारियों और ओप्टिमाते गुट के बीच, इसके अलावा 30 ईसा पूर्व में ओक्ताविस ​​और मार्क एंटनी के बीच युद्ध रहे हैं।  यहाँ प्राचीन रोम में गृह युद्ध की सूची है: Kohn, George Childs, 'Dictionary of Wars, Revised Edition' (Checkmark Books, New York, 1999)
इराकी गृहयुद्ध (2014-वर्तमान)
इराकी गृहयुद्ध मध्य पूर्व एशिया में चल रहे एक सशस्त्र संघर्ष है। इराकी उग्रवाद एक गृहयुद्ध में उस समय बदल गया जब इस्लामिक स्टेट ऑफ इराक और लेवांत (आईएसआईएल, जिसे आईएसआईएस के रूप में भी जाना जाता है) ने फालुजा और मोसुल और उत्तरी इराक के कई प्रमुख क्षेत्रों में अपना कब्ज़ा कर लिया। जिसकी वजह से प्रधानमंत्री नूरी अल-मलीकी को इस्तीफे के लिए मजबूर किया गया है  संयुक्त राज्य अमेरिका, ईरान, सीरिया एवम कम से कम एक दर्जन अन्य देशों द्वारा इन क्षेत्रों पर हवाई हमले किये गए, इसके साथ ही ईरानी सैनिकों ने भागीदारी दिखाई और रूस ने इराक के लिए सैन्य सहायता प्रदान की।
शाल्मली खोलगडे
शाल्मली खोलगडे एक भारतीय पार्श्वगायिका हैं जो मुख्यतः हिंदी भाषीय फिल्मों के लिए गाती हैं। हिंदी फिल्मों में गाने के अलावा वे दक्षिण भारतीय फिल्मों के लिए भी गाती हैं जिनमें विशेषकर मराठी, तेलुगु और बंगाली भाषाएं शामिल हैं। उन्हें अपने सफल व्यावसायिक जीवन के दौरान एक फ़िल्मफ़ेयर पुरस्कार मिल चुका है और उन्होंने खुद को भारत के अग्रणी पार्श्वगायकों में शामिल किया है। उनके कुछ हिट गानों में से हैं — "परेशान" फ़िल्म "इशकजादे" से, "बलम पिचकारी" "ये जवानी है दीवानी" से, "रेस 2" से "लत लग गयी" और "सुल्तान" फ़िल्म से "बेबी को बेस पसंद है"।
2017 सेहवन आत्मघाती बम विस्फोट
एक आत्मघाती बम विस्फोट पाकिस्तान के सिंध प्रांत में 16 फरवरी 2017 के दिन सूफ़ी संत लाल शहबाज़ कलंदर दरगाह पर हुआ। इस हमले में करीबन 100 लोग की मौत हो गयी और 250 से अधिक लोग घायल हो गये। आईएसआईएस ने इस आत्मघाती हमले की जिम्मेदारी ली।  आईएसआईएस ने अपनी समाचार एजेंसी "अमाक" के जरिए हमले की जिम्मेदारी लेते हुए कहा कि आत्मघाती हमलावर ने दरगाह में शिया लोगों को निशाना बनाया।
विस्फोट सिंध प्रांत के सेहवन कस्बे में स्थित लाल शाहबाज कलंदर दरगाह के भीतर 16 फरवरी 2017, गरुवार को रात में हुआ। एक आत्मघाती हमलावर द्वारा किए गए इस विस्फोट में 70 से अधिक लोगों की मौत हो गई और 150 से अधिक लोग घायल हो गए। हमलावर ‘सुनहरे गेट’ से दरगाह के भीतर दाखिल हुआ और पहले उसने ग्रेनेड फेंका, लेकिन वह नहीं फटा। पुलिस के अनुसार यह धमाका सूफी रस्म ‘धमाल’ के दौरान हुआ। विस्फोट के समय दरगाह के परिसर के भीतर सैकड़ों की संख्या में श्रद्धालु मौजूद थे। आतंकी संगठन आईएसआईएस ने इस हमले की जिम्मेदारी ली। सूफी दरगाह पर यह हमला उस वक्त हुआ जब एक दिन पहले ही पाकिस्तान सरकार ने देश में आतंकी हमलों में हुई बढ़ोतरी को देखते हुए उन सभी तत्वों को ‘मिटाने’ का संकल्प लिया था जो देश में शांति एवं सुरक्षा पर खतरा पैदा कर रहे हैं। शवों को हैदराबाद और जमशोरो के अस्पताल में ले जाया गया। यह दरगाह दूरस्थ इलाके में स्थित है। ऐसे में हैदराबाद, जमशोरो, मोरो, दादू और नवाबशाह से एंबुलेंस, वाहनों और चिकित्सा दलों को मौके पर भेजा गया।अस्पतालों में आपात स्थिति घोषित कर दी गई और बचाव अभियान शुरू कर दिया गया। सेना ने कहा कि सी130 विमान को भी इस काम में लगाया गया है।
सिंध स्थित सूफी दरगाह पर आई एस के आत्मघाती हमले के एक दिन बाद ही पाकिस्तान के सुरक्षाबलों ने दावा किया कि उन्होंने 100 आतंकवादियों को मार गिराया है। पाकिस्तानी आर्मी ने पाकिस्तान-अफगानिस्तान सीमा पर भी सर्च ऑपरेशन शुरू कर दिया। सेना के अधिकारियों ने कहा कि वहां भी कई आतंकवादियों को मारा गया है। सेना के पीआर डिपार्टमेंट द्वारा जारी आंकड़े में बताया गया है कि शुक्रवार को 100 आतंकवादियों को मार गिराया गया और अन्य 46 की पहचान की जा चुकी है।
पैरामिलिटरी रेंजर्स की ओर से जारी बयान में बताया गया कि सिंध प्रांत में चलाए गए ऑपरेशंस में कम से कम 18 आतंकियों को ढेर किया गया। वहीं, पुलिसवालों के मुताबिक, खैबर पख्तूनख्वा प्रांत में भी 11 आतंकी मारे गए। पेशावर के रेगी इलाके में भी एक सर्च ऑपरेशन में तीन आतंकियों को मार गिराया गया। अफगानिस्तान सीमा से सटे एक चेकपोस्ट पर भी आतंकियों के हमले के बाद जवाबी कार्रवाई में चार आतंकी मार गिराए गए। पाकिस्तान के प्रधानमंत्री नवाज शरीफ ने देश में सुरक्षा हालात की समीक्षा के लिए एक उच्चस्तरीय सुरक्षा बैठक की।
संयुक्त राष्ट्र अंतरराष्ट्रीय मादक पदार्थ नियंत्रण कार्यक्रम
संयुक्त राष्ट्र अंतरराष्ट्रीय मादक पदार्थ नियंत्रण कार्यलय; United Nations International Drug Countrol Programme: - (UNDCP) यह कार्यक्रम महासभा द्वारा 1991 में नशाखोरी एवं मादक पदार्थों की तस्करी से निपटने के वैश्विक प्रयासों के अंतर्गत शुरू किया गया था। यह संयुक्त राष्ट्र सचिवालय के मादक द्रव्य प्रभाग, अंतरराष्ट्रीय मादक पदार्थ नियंत्रण बोर्ड के सचिवालय तथा संयुक्त राष्ट्र नशाखोरी नियंत्रण कोष की गतिविधियों के मध्य समन्वय तथा एकीकरण स्थापित करता है। इसका मुख्यालय वियना में है। 1991 में इसके विश्व में 23 क्षेत्रीय कार्यालय थे। यह मादक पदार्थ नियंत्रण एवं अपराध रोकथाम हेतु संयुक्त राष्ट्र कार्यालय तथा अंतरराष्ट्रीय अपराध रोकथाम केंद्र (सीआईसीपी) का एक अभिन्न अंग भी है।
कटक (भूविज्ञान)
कटक (ridge) ऐसी भूवैज्ञानिक स्थलाकृती होती है जिसमें धरती, बर्फ़ या किसी अन्य स्थाकृतिक सामग्री का एक उभरा हुआ और तंग अंश कुछ दूरी तक लगातार चले। उदाहरण के लिये पर्वतमालाओं के अक्सर पर्वतों के शिखरों पर लम्बी दूरी तक कटक की आकृति मिलती है, जो समभ्व है कि शिखरों के बीच ज़रा कम ऊँचाई की हो, लेकिन आसपास की धरती से स्पष्ट ऊँची प्रतीत होती है।
कोल (भूविज्ञान)
भूविज्ञान में कोल (Col) दो पर्वतों के बीच में उपस्थित कटक (ridge) का सबसे निचला स्थान होता है। यदि दो पर्वतों के बीच में से निकलना हो तो कोल ही सबसे निम्न स्थान होता है। बड़े कोल को अक्सर पहाड़ी दर्रा (mountain pass) कहा जाता है। विश्व में कई कोल प्रसिद्ध हैं, मसलन हिमालय में उत्तर कोल (North Col) एवरेस्ट पर्वत और चंग्त्से पर्वत के बीच में स्थित कटक के ऊपर से निकलने का एक तीखी दीवारों वाली दरार है जिसे हिमानियों ने लाखों वर्षों में बह-बह कर काटकर बनाया है।
उत्तर कोल
उत्तर कोल (North Col) हिमालय में एवरेस्ट पर्वत को पास ही स्थित चंग्त्से पर्वत से जोड़ने वाली पर्वतीय कटक (रिज) में हिमानियों द्वारा काटकर बन गए एक तंग पहाड़ी दर्रे का नाम है। भूविज्ञान में इस प्रकार के दर्रे को कोल कहा जाता है। अधिकतर पर्वतारोही एवरेस्ट को दक्षिण तरफ़ (यानि नेपाल) से चढ़ने का प्रयास करते हैं। वे पर्वतारोही जो इसके विपरीत उत्तर दिशा (यानि तिब्बत) से चढ़ते हैं, वे एवरेस्ट की ढलानों पर पहुंचकर अपना चढ़ाई का पहला खेमा इसी उत्तर कोल पर ही लगाते हैं।
अरुण नदी
अरुण नदी कोसी नदी की एक महत्वपूर्ण उपनदी है। यह तिब्बत के शिगात्से विभाग के न्यालाम ज़िले में महालंगूर हिमाल की ढलानों में उत्पन्न होती है, जहाँ इसे फुंग चु और बुम चु के नाम से जाना जाता है और फिर यह नेपाल मे प्रवेश करती है, जहाँ इसका अधिकांश मार्ग स्थित है।
ल्हाग्बा ला
ल्हाग्बा ला (Lhagba La) या ल्हाक्पा ला (Lhakpa La) हिमालय में एवरेस्ट पर्वत से 7 किमी पूर्वोत्तर में स्थित एक कोल (पहाड़ी दर्रा) है। यह 6,849 मीटर (22,470 फ़ुट) की ऊँचाई पर तिब्बत के शिगात्से विभाग मे स्थित है। इस कोल से कादा हिमानी आरम्भ होती है जो पिघलकर कादा नदी बनती है और अरुण नदी की एक महत्वपूर्ण उपनदी है। कोल की पश्चिमी ओर पूर्व रोंगबुक हिमानी आरम्भ होती है।
तिब्बती भाषा में ल्हाग्बा ला का अर्थ "हवाओं वाला दर्रा" होता है।
फिल्लौरी (फ़िल्म)
फिल्लौरी एक हिंदी रोमांटिक कॉमेडी फ़िल्म है जिसका निर्देशन अन्शाई लाल ने किया है और निर्माण अनुष्का शर्मा और कर्नेश शर्मा ने फॉक्स स्टार स्टूडियोज़ और क्लीन स्लेट फ़िल्म्स के बैनर तले किया है। फ़िल्म में अनुष्का शर्मा, दिलजीत दोसांझ और सूरज शर्मा मुख्य भूमिका में हैं। इसमें अनुष्का शर्मा एक भूत का किरदार निभा रही हैं। फ़िल्म २४ मार्च २०१७ को सिनेमाघरों में प्रदर्शित हुई। यह फ़िल्म फिल्लौर, (पंजाब) की एक प्रेम कहानी है। एक पंजाबी अनिवासी भारतीय लड़का कानन अपने बचपन के प्यार से शादी करने भारत लौटता है। पर संयोग से उसकी जन्म-कुण्डली से पता चलता है कि वो मांगलिक है और उसे अनु से शादी करने से पहले एक पेड़ से शादी करनी पड़ेगी ताकि उसके गृहस्थ जीवन में कोई व्यवधान ना आये। अनिच्छा से वो पेड़ से शादी कर लेता है पर बाद में वो ये देखकर हैरान हो जाता है कि कोई चमत्कारिक चीज़ उसका पीछा कर रही है। बाद में पता चलता है कि वो एक दयालु प्रेतात्मा शशि है। फ़िल्म में शशि की एक मार्मिक प्रेम कहानी भी जो अधूरी रह जाती है। शशि की अधूरी प्रेम कहानी का राज़ ही फ़िल्म की कहानी है।
फ़िल्म के संगीतकार शाश्वत सचदेव और जसलीन रॉयल हैं और गीतकार अनविता दत्त है। समीर उद्दीन ने फ़िल्म का पार्श्व संगीत बनाया है। फ़िल्म के संगीत वितरण अधिकार टी-सीरीज़ के पास हैं। प्रथम गाना "दम दम" १६ फरवरी २०१७ को रिलीज़ हुआ था। फ़िल्म की सम्पूर्ण एल्बम ६ मार्च २०१७ को रिलीज़ हुई।
विद्युतचुम्बकीय क्षेत्र
विद्युत आवेश से युक्त किसी वस्तु द्वारा उत्पन्न भौतिक क्षेत्र विद्युतचुम्बकीय क्षेत्र (electromagnetic field या EMF या EM field) कहा जाता है। ऐसे क्षेत्र में स्थित किसी आवेशित वस्तु पर बल लगता है (चाहे यह वस्तु स्थिर हो या गतिमान।) विद्युतचुम्बकीय अंतर्क्रिया प्रकृत में विद्यमान चार मूलभूत बलों में से एक है।
नोइजिन कंगसान
नोइजिन कंगसान (Noijin Kangsang) या नोरिन कांग (Norin Kang) तिब्बत में यरलुंग त्संगपो नदी से दक्षिण, यमद्रोक झील से पश्चिम और हिमालय से उत्तर में स्थित है। यह विश्व का 105वाँ सर्वोच्च पर्वत है और ल्हागोइ कांगरी नामक पर्वतमाला में स्थित है।
द ग़ाज़ी अटैक
द ग़ाज़ी अटैक (The Ghazi Attack) (तेलुगु में ఘాజీ) संकल्प रेड्डी द्वारा निर्देशित एक भारतीय युद्ध पर बनी फिल्म है वह फिल्म 1971 के भारत-पाकिस्तान युद्ध के दौरान पाकिस्तानी युद्धपोत पीएनएस गाजी की रहस्यमय डूबने पर आधारित है। फिल्मी कलाकारों में राणा दग्गुबाती, तापसी पन्नू, केके मेनन और अतुल कुलकर्णी शामिल हैं। फिल्म के हिंदी संस्करण में नरेशन(narration) के लिए अमिताभ बच्चन ने अपनी आवाज दी है। वही चिरंजीवी ने फिल्म के तेलुगू संस्करण के लिए अपनी आवाज दी है। फिल्म के ट्रेलर को 11 जनवरी 2017 को जारी किया जा चूका हैं, और या फिल्म 17 फरवरी 2017 को रिलीज होगी। यह भारत में पानी के नीचे या समुद्र-युद्ध पर आधारित पहली फिल्म है।
द ग़ाज़ी अटैक 1971 के भारत-पाकिस्तान युद्ध की सच्ची घटनाओं से प्रेरित है। कहानी पनडुब्बी S21 के एक भारतीय नौसेना अधिकारी और उसकी टीम की है, जोकि 18 दिनों के लिए पानी के नीचे रहे।  फिल्म में उन रहस्यमय परिस्थितियों को दिखाया गया हैं जिसके तहत पीएनएस गाजी को 1971 में विशाखापत्तनम के तट पर डुबाया गया था। यह पानी के अंदर भारतीय पनडुब्बी एस -21 में सवार देशभक्ति और साहसी पुरुषों की कहानी हैं, जिन्होंने भारतीय युद्धपोत आईएनएस विक्रांत को नष्ट करने के लिए आये पाकिस्तानी पनडुब्बी पीएनएस गाजी को नष्ट कर दिया है
संयुक्त राष्ट्र विश्वविद्यालय
संयुक्त राष्ट्र विश्वविद्यालय; United Nations University: इसकी स्थापना महासभा द्वारा पारित प्रस्ताव के अंतर्गत 1975 को हुई। यह विश्वविद्यालय विकास, कल्याण एवं मानवीय उत्तरजीविता के क्षेत्रों में शोध व प्रशिक्षण संचालित करता है। इसका मुख्यालय टोक्यो, जापान में स्थित है। इसके मुख्य अंगों में विश्वविद्यालय परिषद जिसमें विभिन्न देशों के 24 शिक्षाविद, संयुक्त राष्ट्र महासचिव, युनेस्को महानिदेशक यूनिटार के कार्यकारी निदेशक तथा विश्वविद्यालय रेक्टर शामिल हैं।.
मानव एवं सामाजिक विकास कार्यक्रम तथा प्राकृतिक संसाधन तथा उपयोग व प्रबंधन कार्यक्रम पर परामर्श समितियों को सम्मिलित किया जाता है। यूएनयू कर्मियों द्वारा शांति, संघर्ष निदान, भूमंडलीय अर्थव्यवस्था, खाद्य व् पोषण, मानव एवं सामाजिक विकास, जैव-प्रौद्योगिकी इत्यादि पर शोध संचालित किये जाते हैं। यूएनयू हेतु विश्व संसाधन (फिनलैंड) की स्थापना की गयी, जो भूख, गरीबी, वित्त व व्यापार तथा तकनीकी सूचना जैसे विषयों पर विचार करता है। अफ्रीका में प्राकृतिक संसाधनों हेतु संस्थान (आईएनआरए) की स्थापना 1989 में की गयी, जिसका मुख्यालय अक्रा घाना में है। इस संस्थान का मूल उद्देश्य वैज्ञानिक तकनीकी क्षमताओं में वृद्धि करना है। नव-प्रौद्योगिकी हेतु एक संस्थान 1990 में मॉस्ट्रिच में स्थापित किया गया 1992 में सॉफ्टवेयर तकनीक हेतु अंतरराष्ट्रीय संस्थान (मकाओ) तथा उन्नत अध्ययन हेतु संस्थान टोक्यो स्थापित किये गये। यूएनयू अन्य अंतर्राष्ट्रीय शैक्षणिक एवं वैज्ञानिक संगठनों के साथ संपर्क स्थापित करके अपने सीमित वित्तीय संसाधनों का अधिकतम संभव उपयोग सुनिश्चित करती है।
अजरबैजान का नाट्यशिल्प
अजरबैजान का नाट्यशिल्प () से आशय अजरबैजान के लोगों में प्रचलित नाट्यशिल्प (थिएतर) से है।
अजरबैजान के नाट्यकर्म का इतिहास प्राचीन अवकाशों तथा नृत्यों में छिपा है।
याह्या बौशकी
Yahia Boushaki (, : ⵖⴰⵀⵉⴰ Boⵓⵙⵀⴰⴽⵉ, ) में के कम्यून में स्थित एक अल्जीयर्स, आवासीय प्रशासनिक और वाणिज्यिक पड़ोस है.
मुहल्ला "याह्या बौशकी", भी जाना जाता होने के लिए एक , के शहर के एक आवासीय, वाणिज्यिक और प्रशासनिक क्षेत्र है अल्जीयर्स.
मुहल्ला के शहर के विकास का हिस्सा के रूप में 8 नवंबर, 1978 के डिक्री द्वारा बनाया गया था, अल्जीयर्स.
मूर्ती (फॉण्ट)
मूर्ती फॉण्ट्स यह छह भारतीय भाषाओं के लिए हार्वर्ड यूनिवर्सिटी प्रेस द्वारा प्रकाशित किएे गए छह ओपनटाईप फॉण्ट हैं। बांगला, गुर्मुखी, हिंदी, कन्नड, संस्कृत, और तेलुगु के लिए यह छह फॉण्ट विकसित किये गए हैं। ये फॉण्ट अव्यावसायिक उपयोग हेतु मुफ्त डाउनलोड के लिए उपलब्‍ध है। सुन्दर बनावट वाला और कुछ हद तक कोकिला फॉण्ट जैसा दिखने वाला मूर्ती हिंदी फॉण्ट ग्राफिक्स कार्यों हेतु उपयुक्त है। छोटे फॉण्ट आकारों में भी यह स्पष्ट दिखता है।  =बाहरी कड़ियाँ= मूर्ती फॉण्ट्स
त्रूदोस पहाड़ियाँ
त्रूदोस (अंग्रेज़ी: Troodos, यूनानी: Τρόοδος, तुर्की: Trodos) साइप्रस द्वीप देश की सबसे बड़ी पर्वतमाला है। यह द्वीप के लगभग मध्य में स्थित है और यह द्वीप के पश्चिमी अर्ध के अधिकांश भाग में विस्तृत है। इसका सर्वोच्च पहाड़ 1,952 मीटर ऊँचा ओलम्पस पर्वत है। त्रूदोस पहाड़ियाँ अपने पर्यटन स्थलों, सुंदर पहाड़ी गाँवों, गिरजों और ईसाई मठों के लिए प्रसिद्ध है। ओलम्पस पर्वत पर भारी मात्रा में हिम गिरता है और यहाँ कई स्की-स्थल उपस्थित हैं। त्रूदोस क्षेत्र में कई प्राचीन कांस्य की खाने हैं जहाँ से निकला कांसा पूरे भूमध्य सागर के तटवर्ती क्षेत्रों में हज़ारों सालों से पहुँचाया गया था। इन पहाड़ों में ब्रिटिश वायु सेना का एक जासूसी व सर्वेक्षण केन्द्र भी है।
जॉर्डन के प्रान्त
जॉर्डन को प्रशासनिक रूप से १२ प्रान्तों में विभाजित किया गया है। अन्य अरबी-भाषी देशों की तरह जॉर्डन में भी प्रान्तों को मुहाफ़ज़ाह कहा जाता है। हर मुहाफ़ज़ाह को "लीवा" नामक ईकाईयों में विभाजित किया गया है जो "ज़िले" के जैसा दर्जा रखते हैं। यह लीवा फिर स्वयं "क़्दा" कहलाने वाले उपज़िलों में बांटे जाते हैं।
भौगोलिक रूप से जॉर्डन के प्रान्त देश के तीन क्षेत्रों में वर्गीकृत हैं: उत्तर क्षेत्र, मध्य क्षेत्र और दक्षिण क्षेत्र। मध्य और दक्षिण क्षेत्रों के बीच में मूआब के पहाड़ स्थित हैं।
अजलून प्रान्त
अजलून प्रान्त (अंग्रेज़ी: Ajloun Governorate, अरबी: محافظة عجلون) पश्चिम एशिया के जॉर्डन देश का एक प्रान्त है। यह उस देश के उत्तर क्षेत्र में स्थित है।
इरबिद प्रान्त
इरबिद प्रान्त (अंग्रेज़ी: Irbid Governorate, अरबी: محافظة إربد‎‎) पश्चिम एशिया के जॉर्डन देश का एक प्रान्त है। यह उस देश के उत्तर क्षेत्र में स्थित है।
जेरश प्रान्त
जेरश प्रान्त (अंग्रेज़ी: Jerash Governorate, अरबी: محافظة جرش‎‎) पश्चिम एशिया के जॉर्डन देश का एक प्रान्त है। यह उस देश के उत्तर क्षेत्र में स्थित है।
मफ़्रक़ प्रान्त
मफ़्रक़ प्रान्त (अंग्रेज़ी: Mafraq Governorate, अरबी: محافظة المفرق) पश्चिम एशिया के जॉर्डन देश का एक प्रान्त है। यह उस देश के उत्तर क्षेत्र में स्थित है।
बल्क़ा प्रान्त
बल्क़ा प्रान्त (अंग्रेज़ी: Balqa Governorate, अरबी: محافظة المفرق) पश्चिम एशिया के जॉर्डन देश का एक प्रान्त है। यह उस देश के मध्य क्षेत्र में स्थित है।
मादबा प्रान्त
मादबा प्रान्त (अंग्रेज़ी: Madaba Governorate, अरबी: محافظة مادبا) पश्चिम एशिया के जॉर्डन देश का एक प्रान्त है। यह उस देश के मध्य क्षेत्र में स्थित है।
ज़रक़ा प्रान्त
ज़रक़ा प्रान्त (अंग्रेज़ी: Zarqa Governorate, अरबी: محافظة الزرقاء) पश्चिम एशिया के जॉर्डन देश का एक प्रान्त है। यह उस देश के मध्य क्षेत्र में स्थित है।
अम्मान प्रान्त
अम्मान प्रान्त (अंग्रेज़ी: Amman Governorate) जो सरकारी स्तर पर आसिमा प्रान्त (अरबी: محافظة العاصمة) भी कहलाता है, पश्चिम एशिया के जॉर्डन देश का एक प्रान्त है। यह उस देश के मध्य क्षेत्र में स्थित है। देश की राजधानी अम्मान इस प्रान्त की राजधानी भी है।
अक़ाबा प्रान्त
अक़ाबा प्रान्त (अंग्रेज़ी: Aqaba Governorate, अरबी: محافظة العقبة) पश्चिम एशिया के जॉर्डन देश का एक प्रान्त है। यह उस देश के दक्षिण क्षेत्र में स्थित है।
करक प्रान्त
करक प्रान्त (अंग्रेज़ी: Karak Governorate, अरबी: محافظة الكرك‎‎) पश्चिम एशिया के जॉर्डन देश का एक प्रान्त है। यह उस देश के दक्षिण क्षेत्र में स्थित है।
तफ़ीलाह प्रान्त
तफ़ीलाह प्रान्त (अंग्रेज़ी: Tafilah Governorate, अरबी: محافظة الطفيلة‎‎) पश्चिम एशिया के जॉर्डन देश का एक प्रान्त है। यह उस देश के दक्षिण क्षेत्र में स्थित है।
म'आन प्रान्त
म'आन प्रान्त (अंग्रेज़ी: Ma'an Governorate, अरबी: محافظة معان‎‎) पश्चिम एशिया के जॉर्डन देश का एक प्रान्त है। यह उस देश के दक्षिण क्षेत्र में स्थित है।
सतिन्दर सरताज
सतिंदर सरताज (पंजाबी: ਸਤਿੰਦਰ ਸਰਤਾਜ),आधिकारिक नाम सतिंदर पाल सिंह, एक भारतीय पंजाबी गायक, गीतकार, अभिनेता और कवि है। उन्होने अपने हिट गीत "साईं" से प्रसिद्धि प्राप्त की। तब से उनके शो पंजाबी प्रवासी भारतीयों के बीच दुनिया भर के कई देशों में आयोजित हुये हैं।
9 फरवरी, 2017 को उन्हें ड्रग्स और अपराध पर संयुक्त राष्ट्र संघ कार्यालय के ब्लू हॉर्ट अभियान नामक मानव तस्करी के विरुद्ध जागरूकता अभियान में शामिल किया गया। वे अभियान के तहत लोंगो के बीच संगीत के माध्यम से मानव तस्करी के विरुद्ध जागरूकता लाएंगे तथा समाज पर इससे पड़ने वाले प्रभाव के बारे में बताएंगे। संगीत के माध्यम से मानव तस्करी पर लोगों में जागरूकता फैलाने एवं इसके विरूद्ध आवाज उठाने के लिए ‘म्यूजिक दू इंस्पायर’ नाम से एक एलबम 31 जनवरी, 2016 को ब्लू हार्ट द्वारा जारी किया गया था। यह एलबम आईट्यून्स अमेजन और गूगल प्ले पर आनलाइन उपलब्ध है। इस एलबम को प्रसिद्ध संगीतकार ए आर रहमान, गायक सोनू निगम सहित विश्व भर के 60 से अधिक कलाकारों ने मिलकर बनाया है। उल्लेखनीय है कि ब्लू हॉर्ट अभियान संयुक्त राष्ट्र के ड्रग्स एवं क्राइम ऑफिस द्वारा संचालित किया जा रहा है।
न्यूज़ीलैंड महिला क्रिकेट टीम का ऑस्ट्रेलिया दौरा 2017
न्यूजीलैंड महिलाओं वर्तमान में फरवरी 2017 में ऑस्ट्रेलिया का दौरा कर रहे हैं। दौरे के तीन महिलाओं कि ट्वेंटी-20 अंतरराष्ट्रीय (महिला टी20ई) की एक श्रृंखला शामिल होंगे। इसके तत्काल बाद टी20ई श्रृंखला में दोनों टीम एक बार फिर मैच 3 महिला वनडे श्रृंखला में न्यूजीलैंड में रोज बाउल के लिए एक दूसरे का सामना करेंगे के पूरा होने के बाद। न्यूजीलैंड महिलाओं ने 2-1 से महिला टी20ई सीरीज जीत ली।
दौरे से पहले, सोफी डिवाइन न्यूजीलैंड की चोट के कारण टीम से बाहर का शासन था और अन्ना पीटरसन की जगह थी। सारा अली के लिए कवर के रूप में ऑस्ट्रेलिया की टीम को जोड़ा गया है लॉरेन चेटले। लेह कास्पेरेक पहले मैच में एक चोट के बाद श्रृंखला के बाकी के शासन से बाहर किया गया था। वह अमेलिया केर द्वारा बदल दिया गया था।
मोमेंटम वनडे कप 2017
2016-17 मोमेंटम वनडे कप दक्षिण अफ्रीका में घरेलू एक दिवसीय क्रिकेट चैम्पियनशिप प्रतियोगिता है। यह चैम्पियनशिप 36 वीं बार लड़ी जा रही है। प्रतियोगिता 17 फरवरी 2017 से शुरू कर दी गई है और 31 मार्च 2017 पर अंतिम मुक़ाबले के साथ समाप्त होना निर्धारित किया गया है। छह टीमों ने भाग लिया, जिसमें लायंस ने मौजूदा चैंपियन रहे।
फाइनल में घरेलू मुकाबले में टाइटन्स ने ग्रुप टेबल में शीर्ष स्थान हासिल किया। नाइट्स और वारियर्स क्रमशः दूसरे और तीसरे स्थान पर रहे, जो कि फाइनल क्वालीफायर में बढ़त के साथ, फाइनल में विजेता की बैठक में टाइटन्स के साथ। खेल सतह के साथ चिंताओं के कारण, क्वालीफायर को 28 ओवरों के खेल के बाद छोड़ दिया गया था। अगले दिन उसी पिच पर मैच खेला गया था, जब ग्राउंड स्टाफ ने सतह तैयार की थी। वारियर्स ने क्वालीफायर को फाइनल में 18 रन से जीता था। टाइटन्स ने टूर्नामेंट जीता, वारियर्स को फाइनल में 236 रन से हराया।
फाइनल के लिए योग्य टीमें
इंग्लैंड लायंस क्रिकेट टीम का श्रीलंका दौरा 2017
इंग्लैंड लायंस क्रिकेट टीम वर्तमान में फरवरी 2017 के बीच श्रीलंका का दौरा कर रहे हैं।
ज़ंस्कार पर्वतमाला
ज़ंस्कार पर्वतमाला या ज़ंस्कार रेंज जम्मू और कश्मीर और लद्दाख के भारतीय क्षेत्रों में एक पर्वत श्रृंखला है, जो ज़ांस्कर को लद्दाख से अलग करती है। भूवैज्ञानिक रूप से, ज़ांस्कर रेंज टेथिस हिमालय का एक हिस्सा है, जो लगभग 100 किलोमीटर चौड़ा एक पर्यायवाची है जो दृढ़ता से तह और कमजोर, कमतर रूप से रूपांतरित रूप से निर्मित तलछटी श्रृंखला द्वारा निर्मित है। ज़ांस्कर रेंज की औसत ऊँचाई लगभग 6,000 मीटर (19,700) है  फुट)। इसके पूर्वी भाग को रूपशु के नाम से जाना जाता है। यह ट्रांस-हिमालय से संबंधित है।
ज़ांस्कर लगभग क्षेत्र को कवर करता है , 3,500-7,000 की ऊँचाई पर  मीटर (11,500 –23,000 फ़ीट) है।
ज़स्कर नदी इस सीमा से होकर बहती है और गहरी और संकरी चादर ट्रेक को काटती हुई आगे बढ़ती है।
यह पर्वतमाला कुछ 400 मील (640 किमी) दक्षिण-पूर्व दिशा में जाती है- ऊपरी सुरु नदी से ऊपरी करनाली नदी तक। कामेट पर्वत (25,446 फीट [7,756 मीटर]) इसका उच्चतम बिंदु है, और सबसे महत्वपूर्ण मार्ग शिपकी ला, लिपु लेख है।
शिंगो ला
शिंगो ला (Shingo La) या शिंगु ला हिमालय का एक पहाड़ी दर्रा है जो भारत में स्थित है। यह हिमाचल प्रदेश और जम्मू और कश्मीर राज्यों की सीमा पर स्थित है और ज़ंस्कार की पदुम बस्ती को लाहौल की दारचा बस्ती से जोड़ता है। दर्रे से २० मीटर नीचे एक छोटा तालाब है।
पेन्सी ला
पेन्सी ला (Pensi La) हिमालय का एक पहाड़ी दर्रा है जो भारत में स्थित है। यह भारत के लद्दाख़ क्षेत्र में स्थित है और "ज़ंस्कार का द्वार" कहलाता है। यह दर्रा लद्दाख़ की सुरु घाटी को ज़ंस्कार घाटी से जोड़ता है। 4,400 मीटर (14,436 फ़ुट) की ऊँचाई वाला यह दर्रा रंगदुम मठ नामक प्रसिद्ध बौद्ध गोम्पा से लगभग 25 किमी दूर है।
त्सराप नदी
त्सराप नदी, जिसे लद्दाख़ी भाषा में त्सराप चु कहा जाता है, भारत के लद्दाख़ प्रदेश के ज़ंस्कार क्षेत्र और हिमाचल प्रदेश के लाहौल और स्पीति ज़िले में बहने वाली एक १८२ किमी लम्बी नदी का नाम है। यह ज़ंस्कार नदी की एक उपनदी है, जो स्वयं सिन्धु नदी की एक उपनदी है।
यॉक स्कीइंग
याक स्कीइंग भारत के उत्तरी राज्य हिमाचल प्रदेश के पर्वतीय पर्यटन स्थल मनाली में पर्यटक आकर्षण वाला एक खेल होता है। इस खेल में एक रस्सी का एक सिरा याक से दूसरा सिरा किसी व्यक्ति से बंधा होता और रस्सी पहाड़ी के चोटी से होकर गुजरती है। याक को लुभाकर दौड़ाया जाता है जिससे व्यक्ति रस्सी के सहारे छोटी की और तेजी से बढ़ता है। याक को उत्तेजित करने हेतु स्कीयर को रस्सी को खींचना व हिलाना होता है, तथा इसके साथ ही कुछ पोनी नट्स से भरी बाल्टी को भी बजाना होता है। इससे याक आकर्षित एवं उत्तेजित होकर नीचे की ओर भागता है, एवं स्कीयर ऊपर की ओर खिंचता जाता है।
डोडा नदी
डोडा नदी (Doda River) या स्तोद नदी (Stod River) भारत के लद्दाख़ प्रदेश के ज़ंस्कार क्षेत्र में बहने वाली एक 79 किमी लम्बी नदी है।
यह पेन्सी ला (दर्रे) के पास स्थित द्रांग द्रुंग हिमानी से शुरु होती है जो 6,550 मीटर (21,490 फ़ुट) ऊँचे डोडा पर्वत की ढलानो से उतरती है। जम्मू और कश्मीर के डोडा ज़िले का नाम इसी पर्वत व नदी से मिलता है। यहाँ से डोडा नदी दक्षिणपूर्व कर्गिल-ज़ंस्कार राजमार्ग के साथ-साथ चलकर अक्शु, अब्रान, कुशोल और फेय की बस्तियों से गुज़रती है। फिर यह ज़ंस्कार की राजधानी पदुम में त्सराप नदी से संगम करती है और ज़ंस्कार नदी कहलाने लगती है। आगे चलकर यह सिन्धु नदी से विलय करती है।
शीत ऋतु में पेन्सी ला पर भारी हिमपात होता है और डोडा नदी भी जम जाती है।
डोडा नदी का ज़ंस्कार घाटी की कृषि में बहुत महत्व है। इसके जल से जौ, गेंहू, कूटू और मटर उगाए जाते हैं।
सातरूण्डा
ग्राम सातरूण्डा
जिला रतलाम
तहसील रतलाम
पिन कोड 457441
परिचय ग्राम सत्रुण्डा या सातरूण्डा, मध्य प्रदेश में इंदौर के निकट, के प्रान्तीय राजमार्ग 31 पर रतलाम ज़िले में अवस्थित है। ग्राम सातरूण्डा कभी सुनसान चौपाटी हुआ करता था। पर आज सातरूण्डा एक सभ्य और विकासील गाँव बनने की और अग्रसर है। ग्राम सातरूण्डा से करीब 2 किलोमीटर दूर माँ कवलका का अति प्राचीन मंदिर है, मंदिर पहाड़ पर स्थित है। सातरूण्डा भृमण करने और पार्टी करने के लिए उत्तम जगह है। प्रान्तीय राजमार्ग होने के कारण यहाँ अच्छा व्यापर भी है। यहाँ यूनियन बैंक की ब्रांच भी है। यहाँ करीब 109 से 150 मकान है, यहां करीब 700 से 800 लोग निवास करते हैं।
ज़ंस्कार नदी
ज़ंस्कार नदी भारत के लद्दाख़ केन्द्रशासित प्रदेश के ज़ंस्कार क्षेत्र में बहने वाली सिन्धु नदी की एक उपनदी है।
ज़ंस्कार नदी के ऊपरी भाग में इसकी दो शाखाएँ हैं। पहली शाखा, डोडा नदी, 4,400 मीटर (14,400 फ़ुट) ऊँचे पेन्सी ला (दर्रे) से आरम्भ होती है और दक्षिणपूर्व दिशा में मुख्य ज़ंस्कार घाटी के साथ-साथ बहती हुई ज़ंस्कार की राजधानी पदुम की ओर जाती है। दूसरी शाखा स्वयं दो उपनदियों से मिलकर बनती है - शिंगो ला के पास उत्पन्न होने वाली करग्याग नदी और बारालाचा ला के पास उत्पन्न होने वाली त्सराप नदी - जिनका संगम पुरने नदी के पास होता है, जिसके बाद यह लुंग्नक नदी या त्सराप नदी कहलाती है और पश्चिमोत्तर दिशा में एक तंग घाटी से होती हुई ज़ंस्कार की मध्य घाटी की ओर जाती है, जहाँ यह डोडा नदी से विलय कर के ज़ंस्कार नदी कहलाती है। यह पूर्वोत्तरी दिशा में ज़ंस्कार तंग घाटी से निकलती हुई लद्दाख़ में निम्मू के पास सिन्धु नदी में विलय हो जाती है।
रंगमंच तत्परता परिचालन व्यायाम
रंगमंच तत्परता परिचालन व्यायाम (TROPEX) भारत के सबसे बड़े इंटर-सर्विस सैन्य अभ्यास को शामिल सभी सेवाओं के लिए भारतीय सशस्त्र बलों. महीने तक अभ्यास प्रतिवर्ष आयोजित किया जाता है.
द्रांग द्रुंग हिमानी
द्रांग द्रुंग हिमानी (Drang-Drung Glacier) या दुरुंग द्रुंग हिमानी (Durung Drung Glacier) भारत के लद्दाख़ क्षेत्र के कर्गिल ज़िले में स्थित एक हिमानी है। यह हिमालय की ज़ंस्कार पर्वतमाला में कर्गिल-ज़ंस्कार राजमार्ग पर स्थित पेन्सी ला नामक पहाड़ी दर्रे के पास उत्पन्न होती है और डोडा नदी (स्तोद नदी) का स्रोत है। डोडा नदी आगे चलकर ज़ंस्कार नदी की एक मुख्य उपनदी बनती है, जो स्वयं सिन्धु नदी की एक उपनदी है। लद्दाख़ में काराकोरम से बाहर यह सियाचिन हिमानी के बाद दूसरी सबसे बड़ी हिमानी है।
वेस्ट इंडीज क्रिकेट टीम का भारत दौरा 1974-75
वेस्टइंडीज क्रिकेट टीम की कप्तानी द्वारा क्लाइव लॉयड, का दौरा किया था भारत, श्रीलंका और पाकिस्तान से नवंबर 1974 मार्च और 1975 निभाई पांच मैचों की टेस्ट श्रृंखला के खिलाफ भारत राष्ट्रीय क्रिकेट टीम द्वारा पीछा किया एक दो मैचों की श्रृंखला के खिलाफ पाकिस्तान राष्ट्रीय क्रिकेट टीम। वेस्टइंडीज ने भारत को 3-2 से श्रृंखला में जीत दर्ज की और पाकिस्तान में श्रृंखला ड्रॉ हो गया था 0-0। श्रीलंका में वेस्टइंडीज खेला श्रीलंका की राष्ट्रीय क्रिकेट टीम है जो तब टेस्ट दर्जा हासिल नहीं था के खिलाफ दो मैचों; इसलिए, अंतरराष्ट्रीय कोलंबो क्रिकेट क्लब ग्राउंड और पैकीअसोथी सरावनामुत्तु स्टेडियम में खेला जाता है, दोनों कोलंबो में, प्रथम श्रेणी के मैचों के रूप में वर्गीकृत कर रहे हैं। भारत मंसूर अली खान पटौदी, इंतिखाब आलम, पाकिस्तान और श्रीलंका रंजीब टेनकूं द्वारा की कप्तानी कर रहे थे।
भारतीय क्रिकेट टीम का न्यूज़ीलैंड दौरा 1975-76
भारतीय क्रिकेट टीम 15 जनवरी से 22 फरवरी 1976 न्यूजीलैंड का दौरा किया और न्यूजीलैंड के खिलाफ तीन मैचों की टेस्ट श्रृंखला में खेले थे। श्रृंखला 1-1 से ड्रॉ रहा था।
त्रिबिन्दु
त्रिबिन्दु (tripoint) या त्रिसीमा क्षेत्र (tri-border area) ऐसा भौगोलिक स्थान होता है जहाँ तीन देश या अन्य राजनैतिक भौगोलिक इकाईयाँ मिलें। अनुमानित किया जाता है कि विश्व में लगभग 176 त्रिबिन्दु हैं, जिनमें से क़रीब आधे नदियों, झीलों या सागरों पर स्थित हैं। जहाँ यह त्रिबिन्दु थल पर हैं वहाँ अक्सर स्तम्भों या अन्य निर्माणों द्वारा उन्हें अंकित किया जाता है।
प्रसिद्ध अंतरराष्ट्रीय यात्रा बिंदुओं में शामिल हैं:
भारतीय क्रिकेट टीम का वेस्टइंडीज दौरा 1975-76
भारतीय क्रिकेट टीम ने 1975-76 क्रिकेट के मौसम के दौरान वेस्ट इंडीज का दौरा किया। चार टेस्ट खेले गए थे। टीम ने वेस्टइंडीज श्रृंखला 2-1 से जीतने के साथ, वेस्टइंडीज क्रिकेट टीम के ख़िलाफ शानदार मैचों का प्रदर्शन किया था।
इंदिरा कोल
इंदिरा कोल (Indira Col) काराकोरम पर्वतमाला की सियाचिन मुज़ताग़ उपश्रेणी के इंदिरा कटक (इंदिरा रिज) में स्थित एक कोल (यानि कटक में बना हुआ पहाड़ी दर्रा) है। यह सिआ कांगरी से 3 किमी पश्चिम में है, जो भारत, पाकिस्तान व चीन द्वारा प्रशासित क्षेत्रों के त्रिबिन्दु पर स्थित है। इंदिरा कोल दक्षिण में सियाचिन हिमानी (ग्लेशियर) और उत्तर में उरदोक हिमानी के बीच का सबसे निचला स्थान है, और सिन्धु नदी घाटी तथा तारिम द्रोणी के बीच के जलसम्भर में स्थित है। यहाँ से आसानी से उरदोक हिमानी पर उतरा नहीं जा सकता क्योंकि वह ढलान बहुत तीखी है।
ज्ञात है कि भारत का सबसे पूर्वी बिंदु किबिथू, सबसे पश्चिमी बिंदु कच्छ में सर क्रीक (गुहर मोती के पास),सबसे उत्तरी बिंदु इंदिरा कोल और सबसे दक्षिणी बिंदु इंदिरा प्वाइंट है. मुख्य भूमि का सबसे दक्षिणी बिंदु कन्याकुमारी के पास "केप कोमोरिन" है.
इंदिरा कोल, सियाचिन ग्लेशियर और उरडोक ग्लेशियर के बीच एक उच्च बिंदु है. यह पूर्वी कराकोरम रेंज में स्थित है. दरअसल इंदिरा कॉल नाम के दो बिंदु हैं जिनमे एक का नाम है इंदिरा कोल ईस्ट और दूसरा है इंदिरा कोल वेस्ट.
east west indira coL
इंदिरा कोल के बारे में कुछ रोचक तथ्य इस प्रकार हैं;
1. भारत का उत्तरी बिंदु इंदिरा कोल 5,764 मीटर (18,911 फीट) की ऊँचाई पर कराकोरम रेंज के सियाचिन मुजताघ में स्थित है. यह वह बिंदु है जहाँ पर भारत, पाकिस्तान और चीन की सीमायें आस पास हैं.
2. इंदिरा कोल का भारत की पूर्व प्रधानमन्त्री इंदिरा गाँधी से कोई सम्बन्ध नही है. पूर्वी इंदिरा कोल बिंदु का नाम देवी लक्ष्मी के नामों में से एक के नाम पर “बुल्क वर्कमैन” ने 1912 में रखा था.
3. कर्नल नरेंद्र "बुल" कुमार 1981 में पश्चिमी इंदिरा कोल पर पहुंचे थे जबकि हरीश कपाडिया इसी कोल पर 1998 पहुंचे थे.
4. कोल के दक्षिण में स्थित जमीन पर पाकिस्तान और भारत दोनों देश अपना दावा करते हैं लेकिन इस क्षेत्र पर भारत का नियंत्रण है. इंदिरा कोल के उत्तर में भूमि ट्रांस-कराकोरम ट्रैक्ट का हिस्सा है, जिस पर 1963 के सीमा समझौते के अंतर्गत पाकिस्तान और चीन के बीच समझौता हुआ था. इस क्षेत्र पर चीन का कब्ज़ा है लेकिन इस जमीन पर भारत भी अपना कज्बा मानता है.
5. भारत के सबसे उत्तरी बिंदु (इंदिरा कोल) और सबसे दक्षिणी बिंदु (कन्याकुमारी) के बीच की दूरी 3,065 किमी. है. =इन्हें भी देखें=
भरटक द्वात्रिंशिका
भरटकद्वात्रिंशिका भारतीय संस्कृत कथा परम्परा का एक हास्यपरक रोचक कथा-संग्रह है।
माना जाता है कि भरटकद्वात्रिंशिका की कथाओं को श्री सोमसुन्दर के शिष्य श्री साधुराज से सुनकर उन्हीं के किसी शिष्य ने लिखा। कुछ के अनुसार इसके लेखक जैन मुनि आनन्दरत्नगणि हैं।
जोहान्स हर्तेल (13 March 1872 – 27 October 1955) नामक जर्मन विद्वान ने, जिन्होंने इस पुस्तक का पहला संस्करण 1922 ई. में जर्मनी से छपवाया था। जोहान्स हर्तेल पंचतंत्र व हितोपदेश के वैज्ञानिक अध्ययन व व्यवस्थित प्रस्तुतीकरण के लिए विशेष प्रसिद्ध रहे हैं।
भरटकद्वात्रिंशिका में शैव साधुओं के एक भरटक नामक संप्रदाय की प्रवृत्तियों पर प्रहार करती की 32 लघु हास्य व्यंग्य परक कहानियाँ हैं,  जिन्हें "मुग्ध कथा" की श्रेणी में रखा जा सकता है। अधिकांश उनकी मूढता या जडप्रवृत्ति को इंगित करती हैं, तो कहीं उनके कपट को भी. मूर्खों की कहानियों की संस्कृत में यह अकेली अपने ढंग की कथाकृति है।
भरटक शिवभक्त साधुओं का एक प्राचीन सम्प्रदाय है। भरटकद्वात्रिंशिका की कथाएँ कहानी कहने की वाचिक शैली में निबद्ध हैं। कथा में संस्कृत की सामान्य परंपरा के प्रतिकूल देशज शब्दों का प्रचुर प्रयोग है. भाषा अत्यंत सरल है, इसमें वैयाकरणिक त्रुटियां भी बहुत हैं। कथा पर पंचतंत्र का भी प्रचुर प्रभाव है. पहली कहानी में पंचतंत्र का एक पद्य उद्धृत है. तृतीय कथा में पंचतंत्र की ही एक कथा की पुनः प्रस्तुति है. पच्चीसवीं कहानी में कालिदास की किंवदंती में विद्यमान जिस डाल पर बैठे, उसी को काटने की कथा का रूपांतर है. कथा का भरटकद्वात्रिंशिका नामकरण सिंहासनद्वात्रिंशिका के नाम पर किया गया लगता है और तदनुरूप ही 32 कहानियाँ ली गई हैं।
कथा के लेखक का नाम अज्ञात है. ग्रंथ का आरंभ "अर्हम्" से होने से संकेत मिलता है कि इसका लेखक कोई जैन कवि रहा होगा। पुस्तक की पुष्पिका में उल्लिखित संदर्भ के अनुसार इसे सोमसुन्दर के शिष्य श्री साधुराज से सुनकर उन्हीं के किसी शिष्य ने इसे लिखा। एक संभावना यह भी है कि सांप्रदायिक विवाद के भय लेखक ने अपना नाम न दिया हो. हरिभद्र के उल्लेख में वर्णित चित्र स्तोत्र के कर्ता साधुराज का इनसे ऐक्य मानकर रचना चौदहवीं सदी या उससे आसपास की मानी जाती है। लेखक संभवतः गुजरात का निवासी रहा होगा. कथा में गुजरात व राजस्थान के नगरों या क्षेत्रों का प्रचुर प्रयोग है. प्रत्येक कथा के आरंभ में उसके नगर का आवश्यक रूप से वर्णन है।
सर्वप्रथम 1860 ईस्वी में वेबर ने इसका आंशिक अनुवाद प्रस्तुत किया था।  बाद में हर्तेल नामक जर्मन विद्वान ने एक भारतीय विद्वान उपाध्याय इंद्रविजय से 1913 में इसकी एक हस्तलिखित पूर्ण प्रति प्राप्त की, तदुपरांत इस पुस्तक का पहला संस्करण ई. में जर्मनी से छपवाया था.
लंबे समय तक हिंदी में दुर्लभ रही इस पुस्तक को 1987 में संस्कृत परिषद्, सागर विश्वविद्यालय द्वारा प्रोफेसर राधावल्लभ त्रिपाठी के संपादन में प्रकाशित किया गया है।
फ़तह का फ़तवा
फ़तह का फ़तवा एक अखिल भारतीय मुस्लिम संबंधी चर्चा कार्यक्रम है जो हिंदी समाचार चैनल ज़ी न्यूज़ पर धर्मनिरपेक्षवादी और उदारवादी कार्यकर्ता तारिक़ फ़तह द्वारा प्रस्तुत किया जाता है। एपिसोड में मुस्लिमों से सम्बंधित मुद्दों जैसे,  इस्लामिक आतंकवाद, निकाह हलाला, हिजाब, काफिर, निकाह मुताह , इस्लामिक बैंकिंग और वित्त , बाल विवाह इत्यादि पर बहस केन्द्रित होती है। यह श्रृंखला कुरान में वर्णित विभिन्न इस्लाम सम्बन्धी विभिन्न पहलुओं और गुत्थियों को समझने की कोशिश करती है। एशियाई पेंट्स शुरू में कार्यक्रम का प्रायोजक था, लेकिन बाद में पतंजलि आयुर्वेद इसके प्रायोजक बने।
दारूल उलूम देवबंद ने इस कार्यक्रम के खिलाफ विरोध किया जिसमें तारिक फतह ने पैगंबर मुहम्मद और उनके साथियों के खिलाफ निंदा की और मुस्लिम राजाओं और शासकों पर बहुत ही आपत्तिजनक टिप्पणियां पार कर दी हैं, जो कि भारतीय समाज के सामाजिक ढांचे के दूर तक पहुंचने और विनाशकारी प्रभाव डाल सकते हैं। सहारनपुर के पुलिस अधीक्षक ने भारतीय दंड संहिता की धारा 153 ए और 25 9ए के तहत तारेक फतह के खिलाफ मामला दर्ज किया है। शिकायत में उनके आरोपों के समर्थन में तार्क फतह के अपमान और नकली टिप्पणी का उदाहरण है।  दिल्ली उच्च न्यायालय ने सूचना और प्रसारण मंत्रालय (भारत) को नोटिस भेजा है और ज़ी न्यूज विवादास्पद शो 'फतह का फतवा' पर एक जवाब मांगा है जिसके कारण भारत में सांप्रदायिक तनाव पैदा हो रहा है और एकता का परेशान माहौल पैदा कर रहा है, क्योंकि हिफजुर रहमान खान ने याचिका दायर की है।। उन्होंने शो पर प्रतिबंध लगाने की मांग की और यूट्यूब से सामग्री को हटाने के लिए भी कहा।
'फ़तह का फ़तवा' पर तत्काल रोक लगाने की याचिका दिल्ली उच्च न्यायालय में हैं। 'गरीब नवाज फाउंडेशन' एनजीओ के प्रमुख एक रूढ़िवादी कट्टरपंथी मौलाना अंसार रजा ने फतह का फतवा शो के खिलाफ जनहित याचिका दायर की। फरवरी 2017 में, राष्ट्रीय उलमा परिषद ने ईसीआई से शिकायत की कि वह इस कार्यक्रम को रोके क्योंकि यह उत्तर प्रदेश विधानसभा चुनाव से पहले मतदाताओं को ध्रुवीकरण करता है।  बरेली स्थित कट्टरपंथी इस्लामिक संगठन ऑल इंडिया फैजान-ए-मदीना परिषद ने इस कार्यक्रम को रोकने के लिए कहा। परन्तु इस कार्यक्रम पर रोक नहीं लगी है।
पुरुषपरीक्षा
पुरुषपरीक्षा, विद्यापति द्वारा रचित कथाग्रन्थ है। उन्होने इसकी रचना महाराजा शिवसिंह के निर्देशन पर किया था। इसमें पंचतन्त्र की परम्परा में शिक्षाप्रद कथाएँ प्रस्तुत की गयी हैं। यह ग्रन्थ समाजशास्रियों, इतिहासकारों, मानववैज्ञानिको, राजनीतिशास्त्रियों के साथ-साथ दर्शन एवं साहित्य के लोगों के लिए भी एक अपूर्व कृति है।
वीरकथा, सुबुद्धिकथा, सुविद्यकथा और पुरुषार्थकथा- इन चार वर्गों में पुरुषपरीक्षा की कथा दी गयी है।
‘पुरुष-परीक्षा’ में सच्चे पुरुष की परख कैसे की जाये- यह बताने के लिए वासुकि नामक मुनि पारावार नामक राजा को अनेक कथाएँ सुनाते हैं। पुरुष की परीक्षा कैसे होनी चाहिए, इस सम्बन्ध में कवि ने पुरुष-परीक्षा की भूमिका में लिखा है कि-
वैष्णव पदावली
बंगला साहित्य में वैष्णव कवियों द्वारा १५वीं शताब्दी से लेकर १७वीं शताब्दी तक रचित साहित्य वैष्णब पदावली नाम से जाना जाता है। इसमें प्रधानतः राधा और कृष्ण की प्रेमलीला को आधार बनाकर साहित्य रचा गया। यह आन्दोलन विद्यापति और चण्डीदास से आरम्भ हुआ, सोलहवीं शताब्दी में इसका विकास हुआ।
हिमांक अवनमन
किसी विलायक में कोई विलेय मिलाने पर, विलायक के हिमांक का कम हो जाने की प्रक्रिया हिमांक अवनमन (Freezing-point depression) कहलाती है। उदाहरण के लिये, जल का हिमांक शून्य डिग्री सेल्सियस है, किन्तु यदि जल में नमक मिला दिया जाय तो जल का हिमांक, शून्य डिग्री सेल्सियस से नीचे चला जाता है।
क्वथनांक उन्नयन
किसी विलायक में कोई विलेय मिलाने पर, विलायक के क्वथनांक बढ़ जाने की प्रक्रिया क्वथनांक उन्नयन (Boiling-point elevation) कहलाती है। यह तब होता है जब कोई अवाष्पशील विलेय (जैसे, नमक) किसी शुद्ध विलायक (जैसे, जल) में मिश्रित कर दिया जाता है।
उदाहरण के लिये, जल का क्वथनांक १०० डिग्री सेल्सियस है, किन्तु यदि जल में नमक मिला दिया जाय तो जल का क्वथानांक, १०० डिग्री सेल्सियस से अधिक हो जाता है।